钦定古今图书集成/明伦汇编/氏族典/第501卷 > 《苏州府志》 > 陆杲
## 钦定古今图书集成/明伦汇编/氏族典/第501卷 > 《苏州府志》 > 陆杲

按《梁书陆杲传》，“杲字明霞，吴郡吴人。祖徽，宋益州刺
史。父叡，扬州治中。杲少好学，工书画，起家齐中军法
曹行参军，太子舍人，卫军王俭主簿，迁司徒从事中
郎。梁台建，以为骠骑记室参军，迁相国西曹掾。天监
五年，迁御史中丞。杲性婞直，无所顾望，在台号称，不
畏彊御。六年，迁秘书监。八年，出为义兴太守，在郡宽”
惠，为民下所称。还为司空。十五年，迁司徒左长史。十
六年，入为左民尚书，迁太常卿。五年，为金紫光禄大
夫，领扬州大中正。中大通元年，加特进。四年，卒，时年
七十四，谥曰质子。杲素信佛法，持戒甚精，著《沙门传》
三十卷。